На основу члана 77., а у вези са чланом 78. Закона о приватизацији ("Службени гласник РС", број 83/14, 46/15, 112/15 и 20/16 - аутентично тумачење), члана 157. став 1. тачка 9. Закона о стечају („Службени гласник РС“, број 104/09, 99/11 – др. закон, 71/12 – одлука УС, 83/14 113/17 и 44/18), члана 32. тачка 6. Закона о локалној самоуправи („Службени гласник РС“, број 129/07, 83/14 – др. закон, 101/16 – др. закон и 47/18), члана 43. став 3. Закона о Влади („Службени гласник РС“, број 55/05, 71/05 – испр., 101/07, 65/08, 16/11, 68/12 – одлука УС и 44/14), члана 67. став 4. тачка 3. Закона о пореском поступку и пореској администрацији („Службени гласник РС“, број 80/02, 84/02 – испр., 23/03 – испр., 70/03, 55/04, 61/05, 85/05 - др. закон, 62/06 - др. закон, 61/07, 20/09, 72/09 - др. закон, 53/10, 101/11, 2/12 – испр., 93/12, 47/13, 108/13, 68/14, 105/14, 91/15- аутентично тумачење, 112/15, 15/16, 108/16 и 30/18), Закључка Владе Републике Србије 05 Број: 023-3611/20178-1 од 19.04.2018. године и члана 41. Статута Општине Владичин Хан („Службени гласник Пчињског округа“, број 21/08 и 8/09 и „Службени гласник Града Врања“, број 11/2013, 5/17 и 14/17), Скупштина општине Владичин Хан на седници одржаној дана 18.07.2018. године, донела је

**ОДЛУКУ О КОНВЕРЗИЈИ ПОТРАЖИВАЊА**

**ПОВЕРИОЦА У ТРАЈНИ УЛОГ У КАПИТАЛУ СУБЈЕКТА ПРИВАТИЗАЦИЈЕ**

**СИМПО АД ВРАЊЕ**

**Члан 1.**

Конвертују се потраживања Општине Владичин Хан, настала по основу неизмирених уступљених јавних прихода, субјекта приватизације – Симпо а.д. Врање, матични број: 07105681, ПИБ: 100549457, у укупном износу од 2.401.885,29 динара (директни приходи Општине Влчадичин Хан) доспелих на дан 19.04.2018. године у удео локалне самоуправе у капиталу субјекта приватизације – Симпо а.д. Врање.

**Члан 2.**

Конверзија потраживања доспелих на дан 19.04.2018. године субјекта приватизације – Симпо а.д. Врање, по основу неизмирених уступљених јавних прихода, реализује се као мера у поступку приватизације и реализације унапред припремљеног плана реорганизације (УППР).

**Члан 3.**

Овлашћује се Предсеник општине Владичин Хан Горан Младеновић да потпише уговор о конверзији потраживања у капитал .

**Члан 4.**

Одлука ступа на снагу наредног дана од дана објављивања у „Службеном гласнику Града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-110/2/18-I**

**ПРЕДСЕДНИЦА,**

**Данијела Поповић**